Ijod maktablari faoliyatini tartibga solish sohasidagi ayrim normativ-huquqiy hujjatlarni tasdiqlash toʻgʻrisida
(resolution, 2025-12-17)

Oʻzbekiston Respublikasi Prezidentining “Ijod maktablari faoliyatini yanada takomillashtirish chora-tadbirlari toʻgʻrisida” 2024-yil 1-apreldagi PQ-147-son qarorining ijrosini taʼminlash, shuningdek, ijod maktablarida taʼlim sifatini yanada oshirish, oʻquvchilarni kasbga oʻrgatish, xodimlarning mehnatini ragʻbatlantirish tizimini yanada takomillashtirish maqsadida Vazirlar Mahkamasi qaror qiladi: 1. Quyidagilar: Oʻzbekiston Respublikasi Maktabgacha va maktab taʼlimi vazirligi huzuridagi Ixtisoslashtirilgan taʼlim muassasalari agentligi tizimidagi ijod maktablari toʻgʻrisidagi nizom 1-ilovaga muvofiq; Oʻzbekiston Respublikasi Maktabgacha va maktab taʼlimi vazirligi huzuridagi Ixtisoslashtirilgan taʼlim muassasalari agentligi tizimidagi ijod maktablari xodimlarini ragʻbatlantirish jamgʻarmasi toʻgʻrisidagi nizom 2-ilovaga muvofiq tasdiqlansin. 2. Belgilansinki, 2026-yil 1-yanvardan boshlab Maktabgacha va maktab taʼlimi vazirligi huzuridagi Ixtisoslashtirilgan taʼlim muassasalari agentligi tizimidagi taʼlim muassasalarida: besh kunlik taʼlim jarayoni yoʻlga qoʻyiladi; shanba kuni barcha fan oʻqituvchilari uchun “Kasbiy rivojlanish kuni” etib belgilanadi; xalqaro akkreditatsiyadan oʻtkaziladigan hamda xalqaro dasturlar asosida taʼlim beriladigan taʼlim muassasalarida ikki semestrli oʻqish tizimi joriy etiladi. 3. Maktabgacha va maktab taʼlimi vazirligi huzuridagi Ixtisoslashtirilgan taʼlim muassasalari agentligi: 2026-yildan boshlab ijod maktablarining faoliyati samaradorligini baholash orqali ularning reytingini eʼlon qilib borsin; bir oy muddatda oʻz tizimdagi taʼlim tashkilotlari ustavlarini ushbu qarorga muvofiq qayta koʻrib chiqsin. 4. Maktabgacha va maktab taʼlimi vazirligi: manfaatdor vazirlik va idoralar bilan birgalikda oʻzlari qabul qilgan normativ-huquqiy hujjatlarni ikki oy muddatda ushbu qarorga muvofiqlashtirsin; Ixtisoslashtirilgan taʼlim muassasalari agentligi tizimidagi ijod maktablari xodimlarini ragʻbatlantirish jamgʻarmasiga ajratilgan mablagʻlardan maqsadli foydalanilishi ustidan doimiy nazorat oʻrnatsin. 5. Oʻzbekiston Respublikasi Hukumatining 3-ilovaga muvofiq ayrim qarorlariga oʻzgartirish va qoʻshimchalar kiritilsin. 6. Ushbu qarorning bajarilishini nazorat qilish Oʻzbekiston Respublikasi maktabgacha va maktab taʼlimi vaziri E.G. Karimova zimmasiga yuklansin. 1. Ushbu Nizom Oʻzbekiston Respublikasi Maktabgacha va maktab taʼlimi vazirligi huzuridagi Ixtisoslashtirilgan taʼlim muassasalari agentligi (keyingi oʻrinlarda — Agentlik) tizimidagi ijod maktablarining (keyingi oʻrinlarda — ijod maktablari) huquqiy maqomi, maqsadi, asosiy vazifalari, huquqlari va majburiyatlari, ularni tashkil etish hamda faoliyatini nazorat qilish tartibini belgilaydi. 2. Ijod maktablari oʻz faoliyatida Oʻzbekiston Respublikasining Konstitutsiyasi va qonunlariga, Oʻzbekiston Respublikasi Oliy Majlisi palatalarining qarorlariga, Oʻzbekiston Respublikasi Prezidentining farmonlari, qarorlari va farmoyishlariga, Oʻzbekiston Respublikasi Vazirlar Mahkamasining qarorlari va farmoyishlariga, ushbu Nizomga, oʻz ustaviga, shuningdek, boshqa qonunchilik hujjatlariga amal qiladi. 3. Agentlik ijod maktablari faoliyatiga umumiy rahbarlik qiladi va ularni nazorat qiladi. 4. Ijod maktablari badiiy adabiyot va ijodning boshqa turlariga qiziqadigan iqtidorli oʻquvchilarni saralab olish orqali 7 — 11-sinflar kesimida ularning intellektual salohiyati va ijodiy isteʼdodini yanada rivojlantirishga moʻljallangan davlat umumiy oʻrta taʼlim muassasasi hisoblanadi. 5. Ijod maktablari Oʻzbekiston Respublikasi Davlat gerbi tasviri tushirilgan va oʻz nomi davlat tilida yozilgan muhrga va blankalarga, mustaqil balansga, Oʻzbekiston Respublikasi Iqtisodiyot va moliya vazirligi huzuridagi Gʻaznachilik xizmati qoʻmitasi boʻlinmalarida shaxsiy gʻazna hisobvaraqlariga, bank hisobvaraqlariga, shu jumladan, xorijiy valyutadagi shaxsiy gʻazna hisobvaraqlariga ega boʻladi. 6. Ijod maktablari belgilangan tartibda oʻz nomidan mulkiy va shaxsiy nomulkiy huquqlarga ega boʻlishi va ularni amalga oshirishi, shuningdek, zimmasiga majburiyatlar olishi, sudda daʼvogar va javobgar boʻlishi mumkin. 7. Ijod maktablarining maqsadi davlat taʼlim standartlari hamda maqbullashtirilgan oʻquv rejasi va taʼlim dasturlariga muvofiq badiiy adabiyot va ijodning boshqa turlari boʻyicha iqtidorli oʻquvchilarning taʼlim-tarbiya olishdagi konstitutsiyaviy huquqini roʻyobga chiqarish hisoblanadi. 8. Ijod maktablarining asosiy vazifalari quyidagilardan iborat: badiiy adabiyot va boshqa ijod sohalariga qiziqadigan oʻquvchilarni aniqlash, saralash va ularning intellektual va ijodiy (sheʼriyat, nasr, xalq ogʻzaki ijodi, dramaturgiya, publitsistika va boshqalar) isteʼdodini yanada rivojlantirish tizimini yaratish; oʻquvchilarni vatanparvarlik va fidoyilik ruhida tarbiyalash, ularda oʻz Vatani bilan faxrlanish va milliy madaniy-tarixiy anʼanalarni hurmat qilish tuygʻusini shakllantirish; aniq fuqarolik pozitsiyasiga ega boʻlgan, oʻzbek tili va adabiyotini jahonga tanitishga xizmat qiladigan ijodkor yoshlarni tarbiyalash; milliy qadriyatlarga tayangan holda, ilgʻor pedagogik texnologiyalar asosida ona tili va adabiyot hamda ijtimoiy fanlardan sifatli taʼlim berish tizimini joriy etish; oʻquvchilarni kreativ va tanqidiy fikrlash, tizimli tahlil qilish, olingan bilim, malaka va koʻnikmalarni amaliyotda qoʻllash, notiqlik sanʼati, loyihalarni boshqarish koʻnikmalariga oʻrgatish; oʻquvchilarga xorijiy tillarni chuqur oʻrgatish, ularda jahon adabiyoti durdonalarini, turli uslubdagi matnlarni oʻzbek tiliga tarjima qilish asoslarini hamda koʻnikmalarini rivojlantirish; oʻquvchilarni mehnat bozorida talab yuqori boʻlgan kasb-hunarlarga oʻrgatish tizimini joriy qilish; moddiy-texnik bazani mustahkamlash, taʼlim-tarbiya sifati va samaradorligini oshirishga qaratilgan chora-tadbirlarni amalga oshirish. 9. Ijod maktablari quyidagi huquqlarga ega: vakolatiga kiradigan masalalar hamda oʻziga yuklangan vazifalar va funksiyalarni bajarish bilan bogʻliq boʻlgan qarorlar, buyruqlar, koʻrsatmalar qabul qilish, zarur boʻlganda boshqa davlat tashkilotlari bilan birgalikda tegishli qarorlar qabul qilish; vakolatiga kiradigan masalalarda belgilangan tartibda sudlarga arizalar va daʼvolar kiritish; qonunchilik hujjatlarida belgilangan tartibda budjetdan tashqari jamgʻarmalarga ega boʻlish; oʻz ustavida belgilangan faoliyatni amalga oshirish uchun qonunchilik hujjatlarida taqiqlanmagan moliyaviy manbalarni jalb qilish; belgilangan tartibda shartnomalar tuzish; davlat organlari va manfaatdor shaxslardan oʻz vakolati doirasida zarur axborotlarni soʻrash va olish; Agentlik bilan birgalikda yuqori malakali chet ellik mutaxassislar va boshqa xodimlarni ijod maktablari faoliyatiga jalb qilish; Agentlik bilan oʻziga yuklangan vazifalarni oʻz vaqtida, samarali va sifatli bajarish uchun belgilangan tartibda oʻzaro hamkorlik qilish. Ijod maktablari qonunchilik hujjatlariga muvofiq boshqa huquqlarga ham ega boʻlishi mumkin. 10. Ijod maktablari: oʻziga yuklangan vazifa va funksiyalarni samarali bajarishi; faoliyatini rivojlantirish boʻyicha tasdiqlangan dasturlar, chora-tadbirlar rejasi, “yoʻl xaritalari” va boshqa dasturiy hujjatlar ijrosini taʼminlashi; oʻziga biriktirilgan mulklar, shu jumladan, koʻchmas mulklardan maqsadli va samarali foydalanishi; taʼlim-tarbiya jarayonlarini Agentlik tomonidan tasdiqlanadigan oʻquv rejalari va taʼlim dasturlari asosida sifatli amalga oshirishi; rahbar va pedagog xodimlarni belgilangan tartibda tanlov asosida ishga qabul qilishi; rahbar, pedagog va xodimlarning huquqlari hamda qonuniy manfaatlarini himoya qilishi; xalqaro tan olingan dastur va darsliklarni qoʻllagan holda davlat taʼlim standartlariga muvofiq taʼlim jarayonini tashkil qilishi; oʻquvchilarning qiziqishlaridan kelib chiqqan holda, sinfdan tashqari, ijodiy hamda kasbga yoʻnaltirilgan amaliy mashgʻulotlar oʻtkazishi; oʻquvchilar uchun qonunchilik hujjatlarida belgilangan tartibda autsorsing usulida bepul sogʻlom ovqatlantirishni tashkil etishi lozim. Ijod maktablariga qonunchilik hujjatlariga muvofiq boshqa majburiyatlar ham yuklanishi mumkin. 11. Ijod maktablari davlat aktivlarini, shu jumladan, ularning tovar-moddiy boyliklari va boshqa mol-mulklarining but saqlanishi boʻyicha moddiy javobgar hisoblanadi. 12. Ijod maktablarida taʼlim-tarbiya jarayoni 7 — 11-sinflarda amalga oshiriladi. Bir sinfdagi oʻquvchilar soni 20 nafardan ortiq boʻlishiga yoʻl qoʻyilmaydi. 13. Ijod maktablariga oʻquvchilar Vazirlar Mahkamasining “Prezident, ijod, ixtisoslashtirilgan maktab va maktab-internatlarga oʻquvchilarni saralab olish hamda qabul qilish tartibiga oid normativ-huquqiy hujjatlarni tasdiqlash toʻgʻrisida” 2023-yil 27-maydagi 214-son qarori asosida qabul qilinadi. 14. Oʻquv haftasi 5 kun davom etadi. Bunda ijod maktabi Pedagogik kengash qarori asosida 6 kunlik oʻquv haftasiga oʻtkazilishi mumkin. 15. Ijod maktablarida taʼlim-tarbiya jarayoni ixtisoslik fanlari boʻyicha Agentlik tomonidan tasdiqlanadigan oʻquv rejasi va taʼlim dasturlariga muvofiq, umumtaʼlim fanlari boʻyicha esa umumiy oʻrta taʼlimning tayanch taʼlim dasturi asosida amalga oshiriladi. Agentlik tomonidan tasdiqlangan oʻquv rejasiga muvofiq xalqaro akkreditatsiyadan oʻtkaziladigan hamda xalqaro dasturlar asosida taʼlim beriladigan ijod maktablarida ikki semestrli oʻqish tizimi joriy etilishi mumkin. 16. Ijod maktablarining ixtisoslik yoʻnalishlari Agentlik tomonidan belgilanadi. 17. Ijod maktablari bitiruvchilariga davlat namunasidagi taʼlim toʻgʻrisidagi hujjat beriladi. 18. Oʻquvchilar Agentlik tomonidan tasdiqlangan oʻquv rejasidagi fanlardan yillik summativ baholashdan muvaffaqiyatli oʻtganda, ijod maktabi direktorining buyrugʻi bilan keyingi sinfga oʻtkaziladi. 19. Oʻquvchilar quyidagi hollarda ijod maktabining oʻquvchilari safidan chiqariladi yoki chetlashtiriladi: oʻquvchi oʻz tashabbusi bilan boshqa umumiy oʻrta taʼlim muassasasiga koʻchirish (ota-onasining yoki qonuniy vakillarining arizasi asosida) istagini bildirganda; kirish imtihonlarini topshirish jarayonlarida oʻquvchi tomonidan taqdim etilgan (topshirilgan) hujjatlarning qalbakiligi aniqlanganda; oʻquvchi tomonidan ijod maktabining ichki tartib-qoidalari qoʻpol ravishda buzilganda; oʻquvchining oʻzlashtirishida tizimli pasayish boʻlganda. Bunda: fanlardan choraklik, yarim yillik (summativ baholash) natijalar asosida 65 ball va undan kam ball toʻplagan oʻquvchilar va ularning ota-onalari (ularning oʻrnini bosuvchi shaxslar) yozma ravishda ogohlantiriladi, yillik oʻzlashtirish monitoring natijalarida ham ushbu holatlar qayd etilgan taqdirda, ushbu oʻquvchilarni Pedagogik kengash qaroriga asosan oʻquvchilar safidan chiqarish, avval oʻqigan maktabiga yoki boshqa umumiy oʻrta taʼlim muassasasiga oʻtkazish choralari koʻriladi; oʻquvchining ota-onasi (ularning oʻrnini bosuvchi shaxslar) tomonidan ixtiyoriy ravishda oʻqish boshqa maktabda koʻchirilmagan taqdirda, oʻquvchi Pedagogik kengash qarori asosida Bolalar masalalari boʻyicha Qoraqalpogʻiston Respublikasi, viloyatlar va Toshkent shahri komissiyalari bilan kelishilgan holda, avval oʻqigan maktabiga qaytarib yuboriladi (oʻquvchining yashash joyi oʻzgargan taqdirda, hududdagi boshqa maktabga); oʻzlashtirish koʻrsatkichi inobatga olinadigan fanlar roʻyxati har oʻquv yili boshlanishidan avval Pedagogik kengash qarori bilan tasdiqlanadi hamda oʻquvchilar va ularning ota-onalariga (ularning oʻrnini bosuvchi shaxslarga) tanishtiriladi. 20. Ijod maktabining oʻquvchilarida davolash-profilaktika muassasalarida statsionar sharoitda uzoq muddat davolanishga muhtojlik yuzaga kelgan taqdirda, ular Pedagogik kengash qarori asosida oʻquvchilar safidan chiqariladi hamda avval oʻqigan maktabiga (oʻquvchining yashash joyi oʻzgargan taqdirda, hududdagi boshqa maktabga) qaytarib yuboriladi. Davolash-profilaktika muassasalarida statsionar sharoitda uzoq muddat davolanishga muhtoj bolalar belgilangan tartibda avval oʻqigan yoki yashash joyi oʻzgargan hududdagi umumiy oʻrta taʼlim maktabida oʻqishini davom ettiradi. 21. Ijod maktablarida Vazirlar Mahkamasining “Oʻzbekiston Respublikasi Maktabgacha va maktab taʼlimi vazirligi huzuridagi Ixtisoslashtirilgan taʼlim muassasalari agentligi tizimidagi maktablarda sogʻlom ovqatlantirishni autsorsing usulida tashkil etish toʻgʻrisida” 2021-yil 14-apreldagi 218-son qarori asosida oʻquvchilarni xavfsiz va sifatli ovqatlantirish tashkil etiladi. 22. Ijod maktabining tibbiyot xodimlari tomonidan oʻquvchilarga tibbiy xizmat koʻrsatiladi. Bunda tibbiyot xodimlari ijod maktabi rahbariyati va pedagog xodimlari bilan birgalikda davolash-profilaktika tadbirlarini tashkil etish, oʻquv binosi va oʻquvchilar turar joyida sanitariya normalari, qoidalari va gigiyena normativlariga rioya qilish, ovqatlanish rejimi va sifati, oʻquvchilarni tibbiy koʻrikdan oʻtkazish va sogʻlomlashtirish uchun masʼul hisoblanadi. 23. Ijod maktablarining rahbariyati tomonidan tibbiyot xodimlarining faoliyat yuritishi uchun zarur shart-sharoitlar yaratib berilishi shart. 24. Ijod maktablari oʻquvchilari belgilangan tartibda Oʻzbekiston Respublikasi Sogʻliqni saqlash vazirligi tomonidan har yili bir marotaba chuqurlashtirilgan tibbiy koʻrikdan oʻtkaziladi. 25. Ijod maktablarida taʼlim-tarbiya jarayoni psixologik jihatdan ijod maktablari psixologlari tomonidan taʼminlanadi. 26. Ijod maktablari har yili hisobot davri tugagach, Agentlikka faoliyati toʻgʻrisida hisobot taqdim etadi. 27. Ijod maktablarida budjet toʻgʻrisidagi qonunchilik talablariga rioya etilishi Oʻzbekiston Respublikasi Maktabgacha va maktab taʼlimi vazirligining ichki audit va moliyaviy nazorat masalasiga masʼul tarkibiy boʻlinmasi tomonidan nazorat qilinadi. 28. Agentlik ijod maktablari rahbariyati zimmasiga yuklangan vazifalarning samarali bajarilishini muntazam monitoring qilib boradi, monitoring natijalariga koʻra ijod maktablari faoliyati samaradorligiga baho beradi. 29. Monitoring va baholash yakunlari boʻyicha yuqori koʻrsatkichga erishgan ijod maktablarining rahbariyati va xodimlari ragʻbatlantiriladi yoki yoʻl qoʻyilgan kamchiliklari uchun intizomiy javobgarlikka tortilishi mumkin. 30. Ijod maktablari faoliyatiga oid hujjatlarning saqlanishiga ijod maktablari rahbarlari javobgar hisoblanadi. 31. Ijod maktablari qonunchilik hujjatlariga muvofiq oʻquv yili yakunida muassis tomonidan qayta tashkil etiladi yoki tugatiladi. Agentlik ijod maktablari tugatilganda, oʻquvchilarni ota-onalarining (ularning oʻrnini bosuvchi shaxslarning) roziligi bilan boshqa umumiy oʻrta taʼlim muassasalariga oʻtkazish masʼuliyatini oʻz zimmasiga oladi. 32. Ijod maktablari tugatilgan taqdirda, uning mablagʻlari va mol-mulkidan uning majburiyatlarini qoplash boʻyicha toʻlovlar chegirilgan holda qonunchilik hujjatlariga va ijod maktablari ustaviga muvofiq foydalaniladi. 33. Ushbu Nizom talablarining buzilishida aybdor boʻlgan shaxslar qonunchilik hujjatlarida belgilangan tartibda javob beradilar. 1. Ushbu Nizom Oʻzbekiston Respublikasi Maktabgacha va maktab taʼlimi vazirligi huzuridagi Ixtisoslashtirilgan taʼlim muassasalari agentligi (keyingi oʻrinlarda — Agentlik) tizimidagi ijod maktablarining (keyingi oʻrinlarda — ijod maktablari) maʼmuriy-boshqaruv, pedagogik, oʻquv-yordamchi, texnik va xizmat koʻrsatuvchi xodimlarini ragʻbatlantirish jamgʻarmasi (keyingi oʻrinlarda — Jamgʻarma) mablagʻlaridan foydalanish tartibini belgilaydi. 2. Ushbu Nizomda koʻrsatilgan ustamalar xodimlarning moddiy ragʻbatlantirish turlariga qoʻshimcha tarzda beriladi. 3. Ushbu Nizomda quyidagi asosiy tushunchalar qoʻllaniladi: reyting — ijod maktablarining maʼmuriy-boshqaruv, pedagogik, oʻquv-yordamchi xodimlarining (keyingi oʻrinlarda — xodimlar) faoliyati samaradorligini baholash mezonlari asosida ularning eng yuqori koʻrsatkichdan kamayish tartibida oʻrnini aniqlash; reyting koʻrsatkichlari — ijod maktablari xodimlarining faoliyati samaradorligini belgilash mezonlari; xodimlarni ragʻbatlantirish komissiyasi (keyingi oʻrinlarda — Komissiya) — reyting koʻrsatkichlarini umumlashtirish, tahlil qilish orqali ijod maktabining faoliyati samaradorligini baholash, shuningdek, xodimlarga ustama miqdori, ragʻbatlantirish hamda moddiy yordamni belgilash boʻyicha komissiya. 4. Jamgʻarma ijod maktabida xodimlarning mehnatga haq toʻlash fondining 50 foizidan koʻp boʻlmagan miqdorda Davlat budjeti mablagʻlari hisobidan shakllantiriladi. Ijod maktablarining xodimlariga ustama, ragʻbatlantirish hamda moddiy yordam Jamgʻarma mablagʻlari hisobidan amalga oshiriladi. Jamgʻarma mablagʻlari xarajatlar smetasida iqtisodiy tasnif boʻyicha 41 11 230 satrida rejalashtiriladi. 5. Ijod maktablari va ularda faoliyat yuritayotgan xodimlar oʻrtasida sogʻlom raqobat muhitini yaratish maqsadida reyting koʻrsatkichlari Agentlik tomonidan tasdiqlanadi. 6. Agentlik: tasdiqlangan reyting koʻrsatkichlari asosida ijod maktablari tomonidan taqdim etilgan koʻrsatkichlarni umumlashtiradi va tahlil qiladi; zarur hollarda, maʼlumotlarni oʻrganish davrida koʻrsatilgan holatlarni aniqlashtirish boʻyicha ijod maktablari yoki tegishli tashkilotlarga soʻrovlar yuboradi. Bunda asossiz kiritilgan ballarni bekor qilishi yoki asosli ballarni qoʻshib hisoblashi mumkin; umumlashtirilgan reyting koʻrsatkichlari natijalari asosida har yili 1-sentabrga qadar ijod maktablarining reytingini eʼlon qiladi. 7. Reyting natijalari keyingi reyting eʼlon qilingunga qadar amal qiladi. 8. Komissiya tarkibi 7 nafardan kam boʻlmagan toq tarkibda ijod maktabi direktori buyrugʻi bilan tasdiqlanadi. Komissiya tarkibiga ijod maktabi direktori, direktor oʻrinbosarlari, kadrlar boʻyicha menejer, kasaba uyushmasi qoʻmitasi raisi va jamoatchilik vakillari (ota-onalar) kiritiladi. Ijod maktabi direktori (yoki uning vazifasi yuklangan shaxs) komissiya raisi, oʻquv ishlari boʻyicha direktor oʻrinbosari Komissiya kotibi hisoblanadi. Komissiya tarkibidagi jamoatchilik (ota-onalar) vakillari har yili yangilanib borilishi shart. 9. Komissiya yigʻilishlari aʼzolarining uchdan ikki qismi ishtirok etgan taqdirda vakolatli hisoblanadi. 10. Xodimlarga ustama va ragʻbatlantiruvchi toʻlovlar miqdorlarini belgilash toʻgʻrisidagi qaror Komissiya aʼzolarining ochiq ovoz berish yoʻli bilan qabul qilinadi. Xodimlarga har oylik ustama, bir martalik ragʻbatlantirish yoki moddiy yordamlarni belgilash Komissiya bayoni asosida ijod maktabi direktorining buyrugʻi bilan rasmiylashtiriladi (oʻzgartiriladi yoki bekor qilinadi). 11. Qonunchilik hujjatlarida ustama va ragʻbatlantirish toʻlovlari berilmasligi nazarda tutilgan hollarda, xodimlarga ustama va ragʻbatlantirish toʻlovlari belgilanmaydi. 12. Quyidagilar Komissiyaning vakolatlari hisoblanadi: ijod maktabining faoliyati samaradorligi boʻyicha tasdiqlangan reyting koʻrsatkichlari boʻyicha dastlabki asoslantiruvchi hujjatlarni tayyorlash, ularni oʻrganish va Agentlikka taqdim etish; Agentlik tomonidan eʼlon qilingan reyting asosida ijod maktabining maʼmuriy-boshqaruv va oʻquv-yordamchi xodimlari uchun ustamalarni belgilash (bekor qilish); oʻqituvchilarning faoliyati samaradorligini tahlil qilish, ularning reyting koʻrsatkichini aniqlash va ularga ushbu Nizom asosida har oylik ustamalarni belgilash; texnik va xizmat koʻrsatuvchi xodimlarning har oylik ustamalarini belgilash (bekor qilish); Agentlikning tavsiyasi asosida xodimlarga bir martalik ragʻbatlantirish miqdorini belgilash; xodimlarga moddiy yordam ajratish boʻyicha hujjatlarni koʻrib chiqish va moddiy yordam ajratish yoki ajratmaslik toʻgʻrisida qaror qabul qilish. 13. Ijod maktablari xodimlarining lavozim maoshi yoki bazaviy tarif stavkasiga qoʻshiladigan har oylik ustamalar Komissiya xulosasiga asosan quyidagi miqdorlarda belgilanadi: a) maʼmuriy-boshqaruv (shtatlar jadvali asosida) xodimlariga: Agentlik tomonidan eʼlon qilingan ijod maktablarining reytingiga mos ravishda 1-oʻrin uchun 250 foiz, oxirgi oʻrinni olgan ijod maktabi uchun 100 foiz miqdorida. Qolgan ijod maktabi reytingda olgan oʻrniga qarab, ustama miqdori interpolyatsiya usuli orqali quyidagi formula asosida aniqlanadi: Bu yerda: Fm — ijod maktabining maʼmuriy-boshqaruv xodimlariga belgilanadigan ustama miqdori; Roʻ — ijod maktabining reytingdagi oʻrni; M — jami ijod maktablari soni. Ijod maktabining toʻplagan balli reyting uchun belgilangan eng yuqori ballning 30 foizidan kam boʻlgan hollarda ustama belgilanmaydi; b) oʻqituvchilarga: reyting koʻrsatkichlari asosida eng yuqori ball (1-oʻrin) toʻplagan oʻqituvchiga 50 foiz miqdorida; keyingi oʻrinlar uchun ustama miqdori quyidagi formula asosida aniqlanadi: Bu yerda: Foʻ — ijod maktabi oʻqituvchisiga belgilanadigan ustama miqdori; maxB — ijod maktabi oʻqituvchisining reyting koʻrsatkichlari asosida eng yuqori toʻplagan balli; Boʻ — ustama belgilanayotgan oʻqituvchining reyting koʻrsatkichlari asosida toʻplagan balli. Reyting koʻrsatkichlari har bir ijod maktabida alohida aniqlanadi. Bunda reyting koʻrsatkichlari natijasiga koʻra ijod maktabida oʻqituvchining eng yuqori toʻplagan balli 100 foizlik koʻrsatkich sifatida qabul qilinadi. Tashqi oʻrindoshlik asosida soatbay dars mashgʻulotlarini oʻtkazuvchi pedagoglarga har oylik ustamalar dars soatlari uchun qoʻllanilmaydi; v) oʻquv-yordamchi (shtatlar jadvali asosida) xodimlarga Agentlik tomonidan eʼlon qilingan ijod maktablarining reytingiga mos ravishda maʼmuriy-boshqaruv xodimlariga belgilangan ustamaning 40 foizi miqdorida; g) texnik va xizmat koʻrsatuvchi xodimlarga bajarilgan ishiga koʻra 100 foizgacha miqdorda. Barcha hisoblangan foizlar matematik qoidalarga koʻra butun songacha yaxlitlanadi. 14. Ustamalar reyting eʼlon qilingandan soʻng keyingi oyning birinchi sanasidan boshlab hisoblab boriladi va yangi reyting eʼlon qilingunga qadar amal qiladi (reyting eʼlon qilingan oy uchun ham). 15. Ijod maktablarining xodimlari boshqa ijod maktabida faoliyatini uzluksiz davom ettirganda, ustamalar avval belgilangan miqdorda navbatdagi reyting eʼlon qilingunga qadar ajratilgan mablagʻ doirasida saqlanib qoladi. Reyting aniqlanishidan ikki oy oldin yoki reyting aniqlanganidan keyin ishga qabul qilingan xodimlar uchun ijod maktablarining navbatdagi reytingi eʼlon qilingunga qadar ustama belgilanmaydi (toʻgarak rahbarlari bundan mustasno). 16. Pedagoglarning xorijiy tillarni bilish darajasini belgilovchi xalqaro sertifikatlari hamda ularning falsafa doktori (Doctor of Philosophy, PhD) va fan doktori (Doctor of Sciences, DSc) ilmiy darajalari uchun toʻlovlar tarifikatsiya jadvaliga muvofiq belgilangan tartibda Jamgʻarma mablagʻlari doirasida toʻlab beriladi. 17. Xodimlarga quyidagi hollarda Agentlikning tavsiyasiga asosan mehnatga haq toʻlashning eng kam miqdorining uch baravarigacha boʻlgan miqdorda bir martalik ragʻbatlantirish toʻlovlari berilishi mumkin: ijod maktablariga oʻquvchilarni saralash va qabul qilish jarayonidagi samarali ishtirok etgani; oʻquvchilarning ijodiy ishlarini tahrir qilish va nashr etilishiga koʻmaklashgani; oʻquvchisi asosiy fan olimpiadasining respublika bosqichida sovrinli oʻrinlarni qoʻlga kiritgani (har bir sovrindor oʻquvchi uchun); oʻquvchisi xalqaro olimpiada terma jamoasi tarkibiga qabul qilingani; oʻquv yili davomida ijod maktablari faoliyati samaradorligini, oʻquvchilar bilimini oshirish, ularga qulay shart-sharoit yaratish va boshqa xizmatlari uchun; “1-oktabr — Oʻqituvchi va murabbiylar kuni” munosabati bilan. Bunda yil davomida xodimni ayni bir mezon uchun takroran ragʻbatlantirishga yoʻl qoʻyilmaydi. 18. Xodimlarga quyidagi hollarda Komissiya qarori bilan mehnatga haq toʻlashning eng kam miqdorining besh baravarigacha miqdorda bir martalik moddiy yordam belgilanishi mumkin: xodimning nikoh toʻyi munosabati bilan; xodim yoki uning farzandi ixtisoslashgan tibbiy yordamga muhtoj boʻlganda; xodimning pensiyaga chiqishi munosabati bilan mehnat shartnomasi bekor qilinganda; xodim vafot etganda. Ijod maktabida bir oilaning ikki va undan ortiq aʼzosi faoliyat yuritgan hollarda, mazkur bandning ikkinchi va uchinchi xatboshilarida nazarda tutilgan moddiy yordam ulardan faqat bittasiga beriladi. 19. Ijod maktablari xodimlari jismoniy va yuridik shaxslarning homiylik xayriyalari hamda qonunchilik hujjatlarida taqiqlanmagan boshqa manbalardan jalb etilgan mablagʻlar hisobidan ushbu Nizom talablariga muvofiq ragʻbatlantirilishi mumkin. 20. Ushbu Nizomning 6 va 7-boblarida nazarda tutilgan toʻlovlarni toʻlash davrida Jamgʻarmaning amaldagi moliyaviy holatidan kelib chiqib, uning miqdori mavjud mablagʻlar doirasida belgilanadi. 21. Xodimlarga ustama, ragʻbatlantirish va moddiy yordamlar belgilash jarayonlarining shaffof va haqqoniyligini taʼminlash uchun Komissiya aʼzolari, ularning toʻgʻri toʻlanishi boʻyicha ijod maktablari direktorlari va bosh hisobchilari javobgar hisoblanadi. 22. Jamgʻarma mablagʻlaridan foydalanish Oʻzbekiston Respublikasi Maktabgacha va maktab taʼlimi vazirligining ichki audit va moliyaviy nazorat masalalariga masʼul tarkibiy boʻlinmasi tomonidan nazorat qilinadi. 23. Ushbu Nizom talablarining buzilishida aybdor boʻlgan shaxslar qonunchilik hujjatlarida belgilangan tartibda javob beradilar. 1. Vazirlar Mahkamasining 2017-yil 15-martdagi 140-son qarori bilan tasdiqlangan Umumiy oʻrta taʼlim toʻgʻrisidagi nizomda: 25-bandda: ikkinchi xatboshi quyidagi tahrirda bayon etilsin: “oʻquv yilining davomiyligi — 34 hafta (1 sinflar uchun 33 hafta), Prezident maktablari va sport maktablari bundan mustasno”; quyidagi mazmundagi toʻrtinchi xatboshi bilan toʻldirilsin: “Prezident, ijod, ixtisoslashtirilgan maktab va maktab-internatlarda — 5 kun”; toʻrtinchi — yettinchi xatboshilar tegishlicha beshinchi — sakkizinchi xatboshilar deb hisoblansin; 45-band quyidagi tahrirda bayon etilsin: “45. Ixtisoslashtirilgan musiqa va sanʼat maktablariga hamda Prezident, ijod, sport va ixtisoslashtirilgan maktablarga oʻquvchilarni qabul qilish tartibi Oʻzbekiston Respublikasi Vazirlar Mahkamasi tomonidan belgilanadi”. 2. Vazirlar Mahkamasining “Qarshi shahrida Abdulla Oripov nomidagi ona tili va adabiyoti fanini chuqurlashtirib oʻqitishga ixtisoslashtirilgan maktab-internatini tashkil etish toʻgʻrisida” 2017-yil 24-maydagi 312-son qarorida: nomi quyidagi tahrirda bayon etilsin: 1 va 2-bandlar quyidagi tahrirda bayon etilsin: “1. Qarshi shahrida Abdulla Oripov nomidagi ijod maktabi (keyingi oʻrinlarda — ijod maktabi) tashkil etilsin. 2. Belgilab qoʻyilsinki, ijod maktabida har bir sinfdagi oʻquvchilar soni 20 nafarni tashkil qiladi, 7-sinflarga esa ijodiy tanlovlar, test va boshqa sinovlar asosida qabul qilinadi. Maktabgacha va maktab taʼlimi vazirligi huzuridagi Ixtisoslashtirilgan taʼlim muassasalari agentligiga ijod maktabining moddiy-texnik bazasi, imkoniyatlari, pedagog kadrlar salohiyatidan hamda mavjud talab va ehtiyojdan kelib chiqqan holda, keyingi yillarda oʻquvchilarni qabul qilish kvotalariga oʻzgartirishlar kiritish huquqi beriladi”; 7-band quyidagi tahrirda bayon etilsin: “7. Maktabgacha va maktab taʼlimi vazirligi huzuridagi Ixtisoslashtirilgan taʼlim muassasalari agentligi Iqtisodiyot va moliya vazirligi bilan birgalikda mazkur ijod maktabining moddiy-texnika bazasini mustahkamlash maqsadida oʻquv-laboratoriya jihozlari, kompyuter texnikalari, oʻquv-metodik majmualar, oʻqituvchilar uchun metodik qoʻllanmalar hamda badiiy adabiyotlar bilan taʼminlash choralarini koʻrsin”; 8-band oʻz kuchini yoʻqotgan deb hisoblansin. 3. Vazirlar Mahkamasining “Jizzax shahrida Hamid Olimjon va Zulfiya nomidagi ona tili va adabiyoti fanini chuqurlashtirib oʻqitishga ixtisoslashtirilgan maktab-internatini tashkil etish toʻgʻrisida” 2017-yil 23-iyundagi 418-son qarorida: nomi quyidagi tahrirda bayon qilinsin: 1 va 2-bandlar quyidagi tahrirda bayon etilsin: “1. Jizzax shahrida Hamid Olimjon va Zulfiya nomidagi ijod maktabi (keyingi oʻrinlarda — ijod maktab) tashkil etilsin. 2. Belgilab qoʻyilsinki, ijod maktabida har bir sinfdagi oʻquvchilar soni 20 nafarni tashkil qiladi, 7-sinflarga esa ijodiy tanlovlar, test va boshqa sinovlar asosida qabul qilinadi. Oʻzbekiston Respublikasi Maktabgacha va maktab taʼlimi vazirligi huzuridagi Ixtisoslashtirilgan taʼlim muassasalari agentligiga ijod maktabining moddiy-texnik bazasi, imkoniyatlari, pedagog kadrlarning salohiyati va mavjud talab va ehtiyojdan kelib chiqqan holda keyingi yillarda oʻquvchilarni qabul qilish kvotalariga oʻzgartirishlar kiritish huquqi beriladi”; 6-bandning ikkinchi xatboshisi quyidagi tahrirda bayon etilsin: “ijod maktabi binolarida bajariladigan qurilish-taʼmirlash va jihozlash ishlari Oʻzbekiston Respublikasi Maktabgacha va maktab taʼlimi vazirligi huzuridagi Ixtisoslashtirilgan taʼlim muassasalari agentligi huzuridagi Iqtidorli yoshlarni qoʻllab-quvvatlash jamgʻarmasi mablagʻlari hisobidan”; 8-band quyidagi tahrirda bayon etilsin: “8. Oʻzbekiston Respublikasi Maktabgacha va maktab taʼlimi vazirligi huzuridagi Ixtisoslashtirilgan taʼlim muassasalari agentligi Iqtisodiyot va moliya vazirligi bilan birgalikda ijod maktabining moddiy-texnik bazasini mustahkamlash maqsadida oʻquv-laboratoriya jihozlari, kompyuter texnikalari, oʻquv-metodik majmualar, oʻqituvchilar uchun metodik qoʻllanmalar hamda badiiy adabiyotlar bilan taʼminlash choralarini koʻrsin”; 9-band oʻz kuchini yoʻqotgan deb hisoblansin; 10-band quyidagi tahrirda bayon etilsin: “10. Oʻzbekiston Respublikasi Iqtisodiyot va moliya vazirligi Davlat budjeti parametrlarida Maktabgacha va maktab taʼlimi vazirligi huzuridagi Ixtisoslashtirilgan taʼlim muassasalari agentligiga ajratilgan mablagʻlar doirasida ijod maktabining taʼminoti uchun zarur mablagʻlarni nazarda tutsin”. 4. Vazirlar Mahkamasining “Andijon shahrida Muhammad Yusuf nomidagi ona tili va adabiyoti fanini chuqurlashtirib oʻqitishga ixtisoslashtirilgan maktab va Muhammad Yusufning byusti oʻrnatilgan xiyobonni tashkil etish toʻgʻrisida” 2017-yil 25-iyuldagi 539-son qarorida: nomi quyidagi tahrirda bayon etilsin: 1 va 2-bandlar quyidagi tahrirda bayon etilsin: “1. Andijon davlat universiteti qoshidagi 4-son akademik litsey hududida Muhammad Yusuf nomidagi ijod maktabi (keyingi oʻrinlarda — ijod maktabi) va Muhammad Yusufning byusti (keyingi oʻrinlarda — byust) oʻrnatilgan xiyobon tashkil etilsin. 2. Belgilab qoʻyilsinki, ijod maktabida har bir sinfdagi oʻquvchilar soni 20 nafarni tashkil qiladi, 7-sinflarga esa ijodiy tanlovlar, test va boshqa sinovlar asosida qabul qilinadi. Oʻzbekiston Respublikasi Maktabgacha va maktab taʼlimi vazirligi huzuridagi Ixtisoslashtirilgan taʼlim muassasalari agentligiga ijod maktabining moddiy-texnik bazasi, imkoniyatlari, pedagog kadrlar salohiyatidan hamda mavjud talab va ehtiyojdan kelib chiqqan holda, keyingi yillarda oʻquvchilarni qabul qilish kvotalariga oʻzgartirishlar kiritish huquqi beriladi”; 5-banddagi “ixtisoslashtirilgan” soʻzi chiqarib tashlansin; 7-band quyidagi tahrirda bayon etilsin: “7. Oʻzbekiston Respublikasi Maktabgacha va maktab taʼlimi vazirligi huzuridagi Ixtisoslashtirilgan taʼlim muassasalari agentligi Iqtisodiyot va moliya vazirligi bilan birgalikda ijod maktabining moddiy-texnik bazasini mustahkamlash maqsadida uni oʻquv-laboratoriya jihozlari, kompyuter texnikasi, oʻquv-metodik majmualar, oʻqituvchilar uchun metodik qoʻllanmalar hamda badiiy adabiyotlar bilan taʼminlash choralarini koʻrsin”; 8-band oʻz kuchini yoʻqotgan deb hisoblansin; 9-band quyidagi tahrirda bayon etilsin: “9. Oʻzbekiston Respublikasi Iqtisodiyot va moliya vazirligi Oʻzbekiston Respublikasi Davlat budjeti parametrlarida Maktabgacha va maktab taʼlimi vazirligi huzuridagi Ixtisoslashtirilgan taʼlim muassasalari agentligiga ajratilgan mablagʻlar doirasida ijod maktabining taʼminoti uchun zarur mablagʻlarni nazarda tutsin”. 5. Vazirlar Mahkamasining “Toʻraqoʻrgʻon tumanida Isʼhoqxon Ibrat nomidagi xorijiy tillarga ixtisoslashtirilgan maktab-internatni tashkil etish toʻgʻrisida” 2017-yil 5-sentabrdagi 698-son qarorida: nomi quyidagi tahrirda bayon etilsin: 1 — 3-bandlar quyidagi tahrirda bayon etilsin: “1. Namangan viloyati hokimligi, Oliy taʼlim, fan va innovatsiyalar vazirligi, Maktabgacha va maktab taʼlimi vazirligining Namangan shahrida Isʼhoqxon Ibrat nomidagi ijod maktabi (keyingi oʻrinlarda — ijod maktabi) hamda ijod maktabi huzurida Namangan davlat universiteti tomonidan 7 ta xorijiy tilni oʻrgatishga ixtisoslashgan markazini (keyingi oʻrinlarda — markaz) tashkil etish toʻgʻrisidagi takliflari maʼqullansin. 2. Belgilab qoʻyilsinki: ijod maktabida har bir sinfdagi oʻquvchilar soni 20 nafarni tashkil qiladi, 7-sinflarga esa ijodiy tanlovlar, test va boshqa sinovlar asosida qabul qilinadi; Markazda dars mashgʻulotlari 7 ta til boʻyicha oʻquvchi-talabalar soni 10 nafardan oshmaydigan guruhlarda tashkil etiladi. 3. Oliy taʼlim, fan va innovatsiyalar vazirligi hamda Namangan davlat universitetiga ijod maktabida tashkil etiladigan dars mashgʻulotlariga Oʻzbekiston davlat jahon tillari universiteti, Alisher Navoiy nomidagi Toshkent davlat oʻzbek tili va adabiyoti universiteti, Toshkent davlat sharqshunoslik institutining malakali professor-oʻqituvchilarini jalb etsinlar”; 9 va 10-bandlar quyidagi tahrirda bayon etilsin: “9. Oʻzbekiston Respublikasi Maktabgacha va maktab taʼlimi vazirligi huzuridagi Ixtisoslashtirilgan taʼlim muassasalari agentligi Namangan viloyati hokimligi bilan birgalikda ijod maktabi va markazni oʻquv-metodik majmualar, oʻqituvchilar uchun metodik qoʻllanmalar, badiiy adabiyotlar bilan taʼminlash choralarini koʻrsin. 10. Oʻzbekiston Respublikasi Iqtisodiyot va moliya vazirligi Oʻzbekiston Respublikasi Davlat budjeti parametrlarida “Taʼlim” sohasiga ajratilgan mablagʻlar doirasida ijod maktabi, markaz va muzeyning taʼminoti uchun zarur mablagʻlarni nazarda tutsin”. 6. Vazirlar Mahkamasining “Fargʻona viloyati Margʻilon shahrida Erkin Vohidov nomidagi ona tili va adabiyoti fanini chuqur oʻqitishga hamda xorijiy tillarga ixtisoslashtirilgan maktab-internatni tashkil etish toʻgʻrisida” 2018-yil 14-maydagi 361-son qarorida: nomi quyidagi tahrirda bayon etilsin: 1-band quyidagi tahrirda bayon etilsin: “1. Fargʻona viloyati Margʻilon shahrida Erkin Vohidov nomidagi ijod maktabi (keyingi oʻrinlarda — ijod maktabi) tashkil etilsin”; 3-band quyidagi tahrirda bayon etilsin: “3. Belgilab qoʻyilsinki: ijod maktabida har bir sinfdagi oʻquvchilar soni 20 nafarni tashkil qiladi, 7-sinflarga esa ijodiy tanlovlar, test va boshqa sinovlar asosida qabul qilinadi; Oʻzbekiston Respublikasi Maktabgacha va maktab taʼlimi vazirligi huzuridagi Ixtisoslashtirilgan taʼlim muassasalari agentligiga ijod maktabining moddiy-texnik bazasi, imkoniyatlari, pedagog kadrlar salohiyatidan hamda mavjud talab va ehtiyojdan kelib chiqqan holda, keyingi yillarda oʻquvchilarni qabul qilish kvotalariga oʻzgartirishlar kiritish huquqi beriladi”; 6-bandning birinchi xatboshisidagi “maktab-internatning” soʻzlari “ijod maktabining” soʻzlari bilan almashtirilsin; 8 va 9-bandlar quyidagi tahrirda bayon etilsin: “8. Oʻzbekiston Respublikasi Maktabgacha va maktab taʼlimi vazirligi huzuridagi Ixtisoslashtirilgan taʼlim muassasalari agentligi: Iqtisodiyot va moliya vazirligi bilan birgalikda ushbu ijod maktabining moddiy-texnik bazasini mustahkamlash maqsadida uni yotoqxona, oshxona, kutubxona, faollar zali va oʻquv-laboratoriya jihozlari hamda kompyuter texnikasi, oʻquv-metodik majmualar, oʻqituvchilar uchun metodik qoʻllanmalar va badiiy adabiyotlar bilan taʼminlash choralarini koʻrsin; bir oy muddatda ijod maktabining ustavi tasdiqlanishini va belgilangan tartibda davlat roʻyxatidan oʻtkazilishini taʼminlasin. 9. Oʻzbekiston Respublikasi Iqtisodiyot va moliya vazirligi Oʻzbekiston Respublikasi Davlat budjeti parametrlarida Maktabgacha va maktab taʼlimi vazirligi huzuridagi Ixtisoslashtirilgan taʼlim muassasalari agentligiga ajratilgan mablagʻlar doirasida ijod maktabining taʼminoti uchun zarur mablagʻlarni nazarda tutsin”. 7. Vazirlar Mahkamasining “Muhammad Rizo Erniyozbek oʻgʻli Ogahiy tavalludining 210 yilligini nishonlash hamda Xiva shahrida Ogahiy ijod maktabini tashkil etish toʻgʻrisida” 2019-yil 20-martdagi 238-son qarorida: nomi quyidagi tahrirda bayon etilsin: 5 va 6-bandlar quyidagi tahrirda bayon etilsin: “5. Xiva shahrida Muhammad Rizo Ogahiy nomidagi ijod maktabi (keyingi oʻrinlarda — ijod maktabi) tashkil etilsin. 6. Belgilab qoʻyilsinki: ijod maktabi Oʻzbekiston Respublikasi Maktabgacha va maktab taʼlimi vazirligi huzuridagi Ixtisoslashtirilgan taʼlim muassasalari agentligi tizimidagi davlat umumtaʼlim muassasasi hisoblanadi, shaxsiy gʻazna hisobraqamiga, Oʻzbekiston Respublikasi Davlat gerbi tasviri tushirilgan va oʻz nomi yozilgan muhrga, shtampga, blankalarga ega boʻladi; ijod maktabida har bir sinfdagi oʻquvchilar soni 20 nafarni tashkil qiladi, 7-sinflarga esa ijodiy tanlovlar, test va boshqa sinovlar asosida qabul qilinadi; ijod maktabida oʻqituvchilik faoliyati bilan shugʻullanayotgan Oʻzbekiston Yozuvchilar uyushmasi aʼzolari mehnatiga umumiy oʻrta taʼlim maktablari oʻqituvchilari mehnatiga soatbay haq toʻlashga muvofiq haq toʻlanadi. Oʻzbekiston Respublikasi Maktabgacha va maktab taʼlimi vazirligi huzuridagi Ixtisoslashtirilgan taʼlim muassasalari agentligiga ijod maktabining moddiy-texnik bazasi, imkoniyatlari, pedagog kadrlar salohiyatidan hamda mavjud talab va ehtiyojdan kelib chiqqan holda, keyingi yillarda oʻquvchilarni qabul qilish kvotalariga oʻzgartirishlar kiritish huquqi beriladi”. 8. Vazirlar Mahkamasining “Guliston shahrida Halima Xudoyberdiyeva nomidagi ona tili va adabiyoti fanini chuqur oʻqitishga ixtisoslashtirilgan maktab-internatni tashkil etish toʻgʻrisida” 2019-yil 18-maydagi 419-son qarorida: nomi quyidagi tahrirda bayon etilsin: 1-band quyidagi tahrirda bayon etilsin: “1. Guliston shahrida Halima Xudoyberdiyeva nomidagi ijod maktabi (keyingi oʻrinlarda — ijod maktabi) tashkil etilsin”; 2-banddagi “maktab-internatni” soʻzlari “ijod maktabini” soʻzlari bilan almashtirilsin; 3-band quyidagi tahrirda bayon etilsin: “3. Belgilab qoʻyilsinki: maktab Oʻzbekiston Respublikasi Maktabgacha va maktab taʼlimi vazirligi huzuridagi Ixtisoslashtirilgan taʼlim muassasalari agentligi tizimidagi davlat umumtaʼlim muassasasi hisoblanadi, shaxsiy gʻazna hisobraqamiga, Oʻzbekiston Respublikasi Davlat gerbi tasviri tushirilgan va oʻz nomi yozilgan muhrga, shtampga, blankalarga ega boʻladi; ijod maktabida har bir sinfdagi oʻquvchilar soni 20 nafarni tashkil qiladi, 7-sinflarga esa ijodiy tanlovlar, test va boshqa sinovlar asosida qabul qilinadi. Oʻzbekiston Respublikasi Maktabgacha va maktab taʼlimi vazirligi huzuridagi Ixtisoslashtirilgan taʼlim muassasalari agentligiga ijod maktabining moddiy-texnik bazasi, imkoniyatlari, pedagog kadrlar salohiyatidan hamda mavjud talab va ehtiyojdan kelib chiqqan holda, keyingi yillarda oʻquvchilarni qabul qilish kvotalariga oʻzgartirishlar kiritish huquqi beriladi”; 6-bandning birinchi xatboshisidagi “maktab-internatning” soʻzlari “ijod maktabining” soʻzlari bilan almashtirilsin; 7-bandda: birinchi xatboshidagi “Moliya” soʻzi “Iqtisodiyot va moliya” soʻzlari bilan almashtirilsin; uchinchi xatboshi quyidagi tahrirda bayon etilsin: “Oʻzbekiston Respublikasi Davlat budjeti parametrlarida Maktabgacha va maktab taʼlimi vazirligi huzuridagi Ixtisoslashtirilgan taʼlim muassasalari agentligiga ajratilgan mablagʻlar doirasida ijod maktabining taʼminoti uchun zarur mablagʻlarni nazarda tutsin”; 8-band quyidagi tahrirda bayon etilsin: “8. Oʻzbekiston Respublikasi Oliy taʼlim, fan va innovatsiyalar vazirligi Maktabgacha va maktab taʼlimi vazirligi huzuridagi Ixtisoslashtirilgan taʼlim muassasalari agentligi bilan birgalikda maktabga oliy taʼlim muassasalarining oʻzbek tili va adabiyoti fakultetlarini tamomlagan iqtidorli pedagog-kadrlarni jalb etishni taʼminlasin”; 9-band oʻz kuchini yoʻqotgan deb hisoblansin. 9. Vazirlar Mahkamasining “Prezident maktablari toʻgʻrisida nizomni tasdiqlash haqida” 2019-yil 25-iyundagi 526-son qarori bilan tasdiqlangan Prezident maktablari toʻgʻrisidagi nizomning 19-bandi beshinchi xatboshisi chiqarib tashlansin. 10. Vazirlar Mahkamasining “Oʻzbekiston Respublikasi Vazirlar Mahkamasi huzuridagi Prezident, ijod va ixtisoslashtirilgan maktablarni rivojlantirish agentligining faoliyatini yanada takomillashtirish boʻyicha qoʻshimcha chora-tadbirlar toʻgʻrisida” 2020-yil 18-apreldagi 240-son qarorida: 1-bandda: ikkinchi xatboshi chiqarib tashlansin; uchinchi — beshinchi xatboshilar tegishlicha ikkinchi — toʻrtinchi xatboshilar deb hisoblansin; 1-ilova oʻz kuchini yoʻqotgan deb hisoblansin. 11. Vazirlar Mahkamasining 2021-yil 9-sentabrdagi 562-son qarori bilan tasdiqlangan Umumiy oʻrta taʼlim tashkilotlari, akademik litsey va kasb-hunar maktablari oʻquvchilari oʻrtasida fan olimpiadalarini tashkil etish, oʻtkazish hamda xalqaro olimpiadalar ishtirokchilarini saralash va gʻoliblarni ragʻbatlantirish tartibi toʻgʻrisidagi nizomga 2-ilova quyidagi mazmundagi 29-pozitsiya bilan toʻldirilsin: 12. Vazirlar Mahkamasining “Prezident taʼlim muassasalari agentligi tizimidagi bolalar oromgohi faoliyatini tashkil etish chora-tadbirlari toʻgʻrisida” 2022-yil 9-fevraldagi 65-son qarorida: nomi quyidagi tahrirda bayon etilsin: 1-bandning ikkinchi xatboshisidagi “Prezident taʼlim muassasalari agentligi” soʻzlari “Oʻzbekiston Respublikasi Maktabgacha va maktab taʼlimi vazirligi huzuridagi Ixtisoslashtirilgan taʼlim muassasalari agentligi” soʻzlari bilan almashtirilsin; 4-bandning “e” kichik bandidagi “Innovatsion rivojlanish vazirligining” soʻzlari “Oliy taʼlim, fan va innovatsiyalar vazirligi huzuridagi Innovatsion rivojlanish agentligining” soʻzlari bilan almashtirilsin; 7-bandning uchinchi xatboshisidagi “Prezident taʼlim muassasalari agentligi” soʻzlari “Maktabgacha va maktab taʼlimi vazirligi huzuridagi Ixtisoslashtirilgan taʼlim muassasalari agentligi” soʻzlari bilan almashtirilsin. 13. Vazirlar Mahkamasining “Prezident taʼlim muassasalari agentligi tizimidagi ixtisoslashtirilgan maktab-internatlar va ixtisoslashtirilgan maktablar toʻgʻrisidagi nizomni tasdiqlash haqida” 2022-yil 5-maydagi 233-son qarorida: nomi quyidagi tahrirda bayon etilsin: muqaddimadagi, 1-banddagi, 2-bandning birinchi va ikkinchi xatboshilaridagi “Prezident taʼlim muassasalari agentligi” soʻzlari “Oʻzbekiston Respublikasi Maktabgacha va maktab taʼlimi vazirligi huzuridagi Ixtisoslashtirilgan taʼlim muassasalari agentligi” soʻzlari bilan almashtirilsin; ilovada: nomidagi va 1-banddagi “Prezident taʼlim muassasalari agentligi” soʻzlari “Oʻzbekiston Respublikasi Maktabgacha va maktab taʼlimi vazirligi huzuridagi Ixtisoslashtirilgan taʼlim muassasalari agentligi” soʻzlari bilan almashtirilsin; 5-bandning toʻqqizinchi xatboshisi quyidagi tahrirda bayon etilsin: “kirish imtihonlarini Agentlik huzuridagi Pedagogik mahorat va xalqaro baholash ilmiy-amaliy markazi (keyingi oʻrinlarda — Markaz) tomonidan xorijiy tashkilotlar hamda Oʻzbekiston Respublikasi Oliy taʼlim, fan va innovatsiyalar vazirligi huzuridagi Bilim va malakalarni baholash agentligi bilan hamkorlikda oʻtkazish”; 9-bandning ikkinchi xatboshisidagi “xalq” soʻzi “maktabgacha va maktab” soʻzlari bilan almashtirilsin. 14. Vazirlar Mahkamasining “Oʻzbekiston Respublikasi Maktabgacha va maktab taʼlimi vazirligi huzuridagi Ixtisoslashtirilgan taʼlim muassasalari agentligi tizimidagi ixtisoslashtirilgan sport maktablari faoliyatini takomillashtirish toʻgʻrisida” 2025-yil 20-avgustdagi 524-son qarorining 3-band “a” kichik bandidagi hamda 1-ilovasi 16-bandidagi “ixtisoslashtirilgan davlat maktab-internatlari uchun tasdiqlangan shaklda diplom” soʻzlari “kasbiy taʼlim toʻgʻrisidagi diplom” soʻzlari bilan almashtirilsin.